Ista situación, chunto con o problema d'o condato de Ribagorza y o intento de enjuiciar a Antonio Pérez derivó en as Alteracions de 1591, en as que o representant reyal en o pleito, o marqués d'Almenara, fue asasinau. En 1592, habendo o rei rematau con a revuelta, convocó as Cortz en Tarazona y obtenió a la fin o poder explicito de nombrar un virrei no aragonés, lo que metió fin a o problema legal d'o virrei forano mas d'un sieglo dimpués d'haber-se encetau.